Suidlanders Noodplan Kollege - Knegte van die Allerhoogste teen die wêreld vry
Noodplan Inisiatief Kollege
As die mees toonaangewende Noodplan inisiatief in Suid Afrika, gedryf deur die strewe na kennis en innovasie, met 'n unieke kultuur gegrond op die christelike waardes wat die Suidlanders voorstaan, het die Bestuur besluit om die Departement Opleiding en Ontwikkeling se beleid en werkswyse te verander ten einde soveel as moontlik individue die geleentheid te bied om die opleiding te deurloop.
Die Doel van die Kollege
Die Suidlanders is daartoe verbind om aan individue die geleentheid te bied om toepaslike vaardigheidsontwikkeling en formele opleiding te ondergaan ten einde so doeltreffend moontlik te kan wees in hul aanwending en werksaamhede, tydens nasionale anargie in die suksesvolle uitvoering van die Noodplan.
Hierdie Kollege is vir alle individue wat bereidwillig is om hul kennis, vaardighede en aanwending binne die uitvoering van die Suidlanders Noodplan inisiatief maksimaal te laat benut in die nood situasie.
Skep rekening Teken in
Beleid vir Opleiding en Ontwikkeling
Die Bestuur van die Suidlander Noodplan inisiatief het oor jare baie tyd spandeer om 'n sleutelgroep van 'n paar duisend mense as personeel op te lei wat vlugtelinge in tye van nasionale anargie, te ontvang.
Die huidige situasie noodsaak egter dat opleiding van verdere individue vir toekomstige effektiewe aanwending in en tydens die uitvoering van die Noodplan inisiatief so spoedig moontlik op die mees effektiewe wyse, met die minste ontwrigitng en die minste finansiële impak op die individu, beskikbaar gestel word.
Dit het meegebring dat Bestuur bestuurstelsels ge-implementeer het om hierdie inisiatief deur middel van verdere opleiding en ontwikkeling aan lede beskikbaar te stel deur middel van 'n Afstand Onderrig Kollege.